Šimon Pánek

Šimon Pánek (* 27. december 1967, Praha) je český politický aktivista a humanitárny manažér, jeden zo zakladateľov humanitárnej organizácie Člověk v tísni. V súčasnosti je aj jej riaditeľom. Bol jedným z najznámejších študentských vodcov Nežnej revolúcie v roku 1989.

 Životopis 
Študoval Prírodovedeckú fakultu Karlovej univerzity, štúdium nedokončil. V roku 1988 bol Šimon Pánek hlavným organizátorom humanitárnej pomoci obetiam zemetrasenia v Arménsku, keď spoločne s Jaromírom Štětinom vyhlásili neoficiálnu materiálnu zbierku na pomoc postihnutým. O rok neskôr, v roku 1989, sa stal jedným zo „študentských vodcov“ Nežnej revolúcie vo vtedajšom Československu. Vymenovali ho do Koordinačného štrajkového výboru študentov vysokých škôl a za študentov bol členom Občianskeho fóra. Patril aj do zvláštneho tímu Václava Havla, ktorý rokoval o vytvorení novej demokratickej vlády.Medailonek v sekci Porota festivalu Jeden svět 2001 Po novembrovej revolúcii bol za Občianske fórum kooptovaný do Federálneho zhromaždenia, Rozhovor - Šimon Pánek: „Alespoň o kousek změnit svět“ čo neprijal. Vo voľbách do Snemovne národov Federálneho zhromaždenia v roku 1990 bol riadne zvolený do českej časti Snemovne národov Federálneho zhromaždenia (volebný obvod Severomoravský kraj) za Občianske fórum potom, ako ho vyniesli z 13. miesta preferenčné hlasy, ale už v júni 1990 z mandátu rezignoval a fakticky ho nevykonával.

V roku 1992 spoluzakladal súkromnú informačnú agentúru Epicentrum, prinášajúcu spravodajstvo z krízových oblastí sveta. V rokoch 19921997 pracoval pre Nadáciu Lidových novín. V tomto roku už pôsobil v Kancelárii prezidenta republiky a súčasne sa venoval filmovej produkcii.

 Ocenenia 
 2002: medaila Za zásluhy od českého prezidenta Václava Havla „za angažovanosť vo veciach verejných“ 
 2003: cena Evropan roku. 
 2010: cena Paměť národa od občianskeho združenia Post Bellum
 2025: Rad Tomáša Garrigua Masaryka III. triedy od českého prezidenta Petra Pavla „za vynikajúce zásluhy o rozvoj demokracie, humanity a ľudské práva“.

 Literatúra 
náhľad|160px|21 rokov po Nežnej revolúcii - na Národní tříde s hercom Janom Potměšilom
 Marek Benda, Šimon Pánek, Monika Pajerová, Studenti psali revoluci, Praha. Univerzum. 1990, ISBN 80-85207-02-8

 Referencie 

 Iné projekty 

 Externé odkazy 
 Rozhovor pre BBC
 Rozhovor pre Respekt 
 Šimon Pánek v programe Impulsy Václava Moravce 

 Zdroj 


Kategória:Osobnosti z Prahy
Kategória:Českí aktivisti
Kategória:Českí manažéri
Kategória:Českí skauti
Kategória:Pracovníci neziskových organizácií
Kategória:Poslanci Snemovne národov Federálneho zhromaždenia
Kategória:Osobnosti Nežnej revolúcie
Kategória:Nositelia Medaily Za zásluhy (Česko)
Kategória:Nositelia Radu čestnej légie
Kategória:Nositelia Radu T. G. Masaryka